stanford-oval/wikipedia huggingface dataset:
อุทัย พิมพ์ใจชน
ประวัติ

นายอุทัย พิมพ์ใจชน เกิดวันที่ 14 สิงหาคม พ.ศ. 2481 ที่จังหวัดชลบุรี เป็นบุตรของนายไพโรจน์ กับนางสมบุญ พิมพ์ใจชน และเป็นศิษย์เก่าโรงเรียนเทพศิรินทร์ สำเร็จการศึกษา นิติศาสตร์บัณฑิต มหาวิทยาลัยธรรมศาสตร์ และเนติบัณฑิต สำนักการอบรมศึกษากฎหมายแห่งเนติบัณฑิตยสภา
นายอุทัย เป็นสมาชิกสภาผู้แทนราษฎรสมัยแรกเมื่อ พ.ศ. 2512 สังกัดพรรคประชาธิปัตย์  จากการชักชวนของนายธรรมนูญ เทียนเงิน สมาชิกพรรค  จนกระทั่งเกิดรัฐประหาร 17 พฤศจิกายน พ.ศ. 2514 จอมพลถนอม กิตติขจรและจอมพลประภาส จารุเสถียร ยึดอำนาจตัวเอง นายอุทัย พร้อมด้วย ส.ส. อีก 2 คน คือ นายอนันต์ ภักดิ์ประไพ และนายบุญเกิด หิรัญคำ ได้ยื่นฟ้องต่อศาลอาญาให้ดำเนินคดีต่อคณะปฏิวัติในข้อหากบฏ ถือเป็นท้าทายอำนาจของผู้มีอำนาจอย่างตรงไปตรงมา
จอมพลถนอม กิตติขจร ได้ออกคำสั่งหัวหน้าคณะปฏิวัติ ที่ 36/2515 ลงวันที่ 22 มิถุนายน พ.ศ. 2515
ทำให้ทั้งสามคนตกเป็นจำเลยและถูกจำคุก โดยนายอุทัยถูกจำคุกเป็นเวลา 10 ปี ซึ่งต่อมาในยุครัฐบาลนายสัญญา ธรรมศักดิ์ เป็นนายกรัฐมนตรี ทั้งหมดก็ได้รับการปล่อยตัวออกจากเรือนจำ ในวันที่ 26 มกราคม พ.ศ. 2517 ต่อมาในรัฐบาล ม.ร.ว.เสนีย์ ปราโมช ในปี พ.ศ. 2519 อุทัย พิมพ์ใจชนได้รับเลือกให้เป็นประธานรัฐสภา และ ประธานสภาผู้แทนราษฎร
ในปี พ.ศ. 2522 เมื่อ ม.ร.ว.เสนีย์ ปราโมช หัวหน้าพรรคประชาธิปัตย์ ได้พ้นวาระและประกาศวางมือการเมือง นายอุทัยได้ลงแข่งขันเป็นหัวหน้าพรรคคนต่อไป กับ นายชวน หลีกภัย เพื่อนสมาชิกพรรคประชาธิปัตย์รุ่นเดียวกัน และ พ.อ.(พิเศษ)ถนัด คอมันตร์ ซึ่งเป็นบุคคลภายนอก ท่ามกลางการจับตามองของหลายฝ่าย โดยนายอุทัยได้รับการสนับสนุนจาก นายธรรมนูญ เทียนเงิน อดีตเลขาธิการพรรค ด้วยความเป็นคนชลบุรีเหมือนกัน  ปรากฏว่าที่ประชุมพรรคได้เลือก พ.อ.(พิเศษ) ถนัด คอมันตร์ เป็นหัวหน้าพรรคคนต่อไป  หลังจากนั้นไม่นาน นายอุทัยก็ได้ลาออกไปตั้งพรรคการเมืองของตัวเองทั้งพรรคก้าวหน้า และพรรคเอกภาพ
นายอุทัย ได้ตกเป็นข่าวฮือฮาในปี พ.ศ. 2537 ขณะดำรงตำแหน่งเป็น รัฐมนตรีว่าการกระทรวงพาณิชย์  เมื่อถูกติวเตอร์คนหนึ่งปาถุงอุจจาระ ใส่ขณะแถลงข่าว หลังเหตุการณ์ครั้งนั้น นายอุทัย ไม่ได้ดำเนินคดี หรือตอบโต้ใด ๆ กับผู้ก่อเหตุ ซึ่งส่งผลดีกับภาพลักษณ์ของนายอุทัย ในฐานะเป็นผู้มีอาวุโสที่ไม่ใช้อำนาจกับผู้ด้อยอำนาจกว่า
ต่อมาในปี พ.ศ. 2540 นายอุทัยได้รับเลือกให้เป็น ประธานสภาร่างรัฐธรรมนูญฉบับปี 2540
ในปี พ.ศ. 2544 เมื่อพรรคไทยรักไทยได้รับเสียงข้างมากในการเลือกตั้ง นายอุทัยก็ได้ย้ายตัวเองเข้าสังกัด พรรคไทยรักไทย ได้ดำรงตำแหน่ง ประธานรัฐสภา และประธานสภาผู้แทนราษฎร ต่อมาในการขับไล่ ทักษิณ ชินวัตร ให้ลาออกจากตำแหน่งนายกรัฐมนตรีที่ท้องสนามหลวง นายอุทัยได้ขึ้นปราศรัยบนเวทีขับไล่ พ.ต.ท.ทักษิณ ด้วย ต่อมาในการเลือกตั้งวุฒิสมาชิกเมื่อวันที่ 19 เมษายน พ.ศ. 2549 นายอุทัยก็ได้ลงรับสมัครในพื้นที่ กรุงเทพมหานคร และได้รับการเลือกตั้งอีกครั้ง โดยได้รับเลือกมาเป็นลำดับที่ 12 ได้คะแนน 25,407 คะแนน
ก่อนการลงประชามติรับร่างรัฐธรรมนูญ ปี 50 เมื่อวันที่ 19 สิงหาคม พ.ศ. 2550 นายอุทัยเป็นบุคคลหนึ่งที่แสดงความเห็นอย่างชัดแจ้ง ไม่เห็นด้วยกับการรับร่างรัฐธรรมนูญ พ.ศ. 2550
ปัจจุบัน นายอุทัยได้ยุติบทบาททางการเมืองโดยสิ้นเชิงแล้ว โดยไปทำสวนเกษตรกรรมที่จังหวัดชลบุรี บ้านเกิด รวมถึงรับเป็นวิทยากรบรรยายเกี่ยวกับการเมืองเป็นครั้งคราว
ประวัติทางการเมือง

พ.ศ. 2512 สมาชิกสภาผู้แทนราษฎรจังหวัดชลบุรี พรรคประชาธิปัตย์
พ.ศ. 2518
สมาชิกสภาผู้แทนราษฎรจังหวัดชลบุรี พรรคประชาธิปัตย์
รัฐมนตรีช่วยว่าการกระทรวงคมนาคม แต่ยังมิได้เริ่มปฏิบัติงาน เนื่องจากไม่ได้รับความไว้วางใจจากสภาในการแถลงนโยบาย
พ.ศ. 2519
สมาชิกสภาผู้แทนราษฎรจังหวัดชลบุรี พรรคประชาธิปัตย์
ประธานสภาผู้แทนราษฎรและประธานรัฐสภา
พ.ศ. 2526
ลาออกจากพรรคประชาธิปัตย์ ก่อตั้งและเป็นหัวหน้าพรรคก้าวหน้า
สมาชิกสภาผู้แทนราษฎรจังหวัดชลบุรี พรรคก้าวหน้า
พ.ศ. 2526-2529 ประธานสภาผู้แทนราษฎร
พ.ศ. 2529 สมาชิกสภาผู้แทนราษฎรจังหวัดชลบุรี พรรคก้าวหน้า
พ.ศ. 2531 สมาชิกสภาผู้แทนราษฎรจังหวัดชลบุรี พรรคก้าวหน้า
พ.ศ. 2533–2534 รัฐมนตรีว่าการกระทรวงยุติธรรม
พ.ศ. 2535 หัวหน้าพรรคเอกภาพ
พ.ศ. 2535 (มีนาคม) สมาชิกสภาผู้แทนราษฎรจังหวัดชลบุรี พรรคเอกภาพ
พ.ศ. 2535 (กันยายน) สมาชิกสภาผู้แทนราษฎรจังหวัดชลบุรี พรรคเอกภาพ
พ.ศ. 2535–2538 รัฐมนตรีว่าการกระทรวงพาณิชย์
พ.ศ. 2540 ประธานสภาร่างรัฐธรรมนูญ
พ.ศ. 2544-2548 สมาชิกสภาผู้แทนราษฎรแบบบัญชีรายชื่อ พรรคไทยรักไทย
ประวัติทางการเมือง > สมาชิกสภาผู้แทนราษฎร

การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 จังหวัดชลบุรี สังกัด พรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 จังหวัดชลบุรี สังกัด พรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 จังหวัดชลบุรี สังกัด พรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 จังหวัดชลบุรี สังกัด พรรคก้าวหน้า
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดชลบุรี สังกัด พรรคก้าวหน้า
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จังหวัดชลบุรี สังกัด พรรคก้าวหน้า → พรรคเอกภาพ
การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จังหวัดชลบุรี สังกัด พรรคเอกภาพ
การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 จังหวัดชลบุรี สังกัด พรรคเอกภาพ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 แบบบัญชีรายชื่อ สังกัด พรรคไทยรักไทย
เครื่องราชอิสริยาภรณ์

พ.ศ. 2527 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2526 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2540 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 1 ปฐมดิเรกคุณาภรณ์ (ป.ภ.)
พ.ศ. 2493 –  เหรียญพระราชพิธีบรมราชาภิเษก รัชกาลที่ 9 (ร.ร.ศ.9)
ฟุตบอลทีมชาติตุรกี

ฟุตบอลทีมชาติตุรกี (ตุรกี: Türkiye Millî Futbol Takımı) เป็นทีมฟุตบอลตัวแทนของประเทศตุรกี อยู่ภายใต้การดูแลของสหพันธ์ฟุตบอลตุรกี โดยเป็นสมาชิกของสหพันธ์ฟุตบอลนานาชาติตั้งแต่ ค.ศ. 1923 และสมาชิกสหภาพสมาคมฟุตบอลยุโรปตั้งแต่ ค.ศ. 1962 หัวหน้าผู้ฝึกสอนคนปัจจุบันคือ วินเชนโซ มอนเตลลา มีสนามเหย้าอยู่ที่สนามกีฬาโอลิมปิกอาทาทืร์ค ตุรกีเคยมีอันดับโลกฟีฟ่าสูงที่สุดที่อันดับ 5 ในเดือนมิถุนายน ค.ศ. 2004
ตุรกีลงแข่งขันในเกมนานาชาติครั้งแรกใน ค.ศ. 1923 และลงแข่งขันทางการครั้งแรกในโอลิมปิกฤดูร้อน 1924 โดยรวมแล้วพวกเขาเข้าร่วมกีฬาโอลิมปิกฤดูร้อน 6 ครั้ง (ค.ศ. 1924, 1928, 1936, 1948, 1952 และ 1960) ผลงานที่ดีที่สุดคือการเข้ารอบก่อนรองชนะเลิศสองครั้งในปี 1948 และ 1952 ตุรกีประสบความสำเร็จสูงสุดในช่วงทศวรรษ 2000 มีผลงานคืออันดับสามในฟุตบอลโลก 2002 และ ฟีฟ่าคอนเฟเดอเรชันส์คัพ 2003 และเข้าถึงรอบรองชนะเลิศฟุตบอลชิงแชมป์แห่งชาติยุโรป 2008
ตุรกีเข้าร่วมการแข่งขันฟุตบอลโลกรอบสุดท้ายสองครั้งในฟุตบอลโลก 1954 และ 2002 ทั้งนี้ ไม่นับรวมฟุตบอลโลก 1950 ซึ่งทีมได้ถอนตัวออกจากการแข่งขัน ตุรกีเข้าร่วมการแข่งขันฟุตบอลชิงแชมป์แห่งชาติยุโรป 6 ครั้ง โดยครั้งแรกคือฟุตบอลชิงแชมป์แห่งชาติยุโรป 1996 ตามด้วยการเข้ารอบก่อนรองชนะเลิศในฟุตบอลชิงแชมป์แห่งชาติยุโรป 2000 ในช่วงทศวรรษที่ผ่านมา ตุรกียังมีส่วนร่วมในฟุตบอลชิงแชมป์แห่งชาติยุโรป 2016, 2020 และ 2024 โดยเข้าถึงรอบก่อนรองชนะเลิศในครั้งหลังสุด ตุรกีมีกำหนดเป็นเจ้าภาพฟุตบอลชิงแชมป์แห่งชาติยุโรป 2032 ร่วมกับอิตาลี ส่งผลให้พวกเขาจะได้สิทธิ์ลงแข่งขันโดยอัตโนมัติ
ประวัติ > ยุคแรก

การแข่งขันนัดแรกของตุรกีได้รับการบันทึกเมื่อวันที่ 26 ตุลาคม ค.ศ. 1923 ณ สนามกีฬาทักซิมในอิสตันบูลซึ่งพวกเขาเสมอทีมชาติโรมาเนียด้วยผลประตู 2–2 เซกี ริซา สโปเรล ได้รับการยกย่องให้เป็นผู้เล่นชื่อดังคนแรก ๆ ของทีมชาติในฐานะเป็นผู้ทำสองประตูในการแข่งขันนัดนี้ ตุรกีลงแข่งขันทางการครั้งแรกในโอลิมปิกฤดูร้อน 1924 และจบลงด้วยความปราชัยต่อเชโกสโลวาเกีย 5–2 สองประตูที่เกิดขึ้นในการแข่งขันนี้เป็นผลงานของเบกีร์ รีเฟต เตเกร์ และแม้ว่าพวกเขาจะผ่านเข้าสู่รอบสุดท้ายฟุตบอลโลก 1950 เป็นครั้งแรกจากผลงานเอาชนะซีเรีย 7–0 แต่ทีมต้องถอนตัวสืบเนื่องจากปัญหาทางการเงิน ตุรกีกลับมาลงแข่งขันฟุตบอลโลก 1954 จากการชนะสเปนในรอบเพลย์ออฟ แม้จะแพ้ในนัดแรก 4–1 แต่ในนัดต่อมาพวกเขาเอาชนะคืนได้ 1–0 ทำให้ต้องแข่งขันอีกครั้งในนัดรีเพลย์ (ในช่วงเวลาดังกล่าวยังไม่มีการตัดสินด้วยผลประตูรวมสองนัด ซึ่งจะทำให้สเปนผ่านเข้ารอบ) การแข่งขันนัดรีเพลย์จบลงด้วยการเสมอกัน 2–2 และตุรกีได้สิทธิ์แข่งขันรอบสุดท้ายจากการชนะการโยนเหรียญเสี่ยงทาย อย่างไรก็ตาม ตุรกีตกรอบแบ่งกลุ่มแม้จะมีคะแนนเท่ากับเยอรมนีตะวันตก แต่พวกเขาแพ้ต่อเยอรมนีในนัดเพลย์ออฟตัดสินหาผู้เข้ารอบด้วยผลประตู 7–2
ตุรกีทำผลงานได้ดีที่สุดครั้งหนึ่งในหน้าประวัติศาสตร์ ด้วยการเอาชนะทีมดังอย่างฮังการีซึ่งได้รับการขนานนามว่าเป็นทีมที่แกร่งที่สุดทีมหนึ่งของยุโรปในเกมกระชับมิตร ค.ศ. 1956 เอาชนะไปด้วยผลประตู 3–1 เลฟเทอร์ คูชูคันดอนยาดิส ซึ่งได้รับการยกย่องให้เป็นหนึ่งในผู้เล่นกองหน้าที่ดีที่สุดตลอดกาลของทีมทำสองประตูในนัดนี้
ประวัติ > ยุคตกต่ำ

แม้จะมีการเปิดตัวฟุตบอลลีกในประเทศ และมีหลายสโมสรในประเทศเป็นตัวแทนลงแข่งขันในฟุตบอลยุโรป แต่ทศวรรษ 1960 ถือว่าเป็นช่วงเวลาที่ไม่น่าจดจำเท่าไรนักของทีมชาติตุรกี ผู้เล่นตัวหลักหลายรายจากฟุตบอลโลก 1954 ได้เกษียณตนเองจากการเล่นฟุตบอล และผู้เล่นหน้าใหม่ที่เข้ามาแทนยังไม่สามารถยกระดับทีมได้ ด้วยเหตุนี้ ตุรกีจึงไม่สามารถผ่านเข้าไปเล่นรายการสำคัญได้ แม้จะมีผลงานดีขึ้นในทศวรรษ 1970 ด้วยการมีส่วนร่วมในการแข่งขันฟุตบอลโลก และฟุตบอลชิงแชมป์แห่งชาติยุโรปรอบคัดเลือก ทว่าก็ไม่เพียงพอต่อการผ่านเข้าสู่ฟุตบอลชิงแชมป์แห่งชาติยุโรป 1972 และ ฟุตบอลชิงแชมป์แห่งชาติยุโรป 1976
ในช่วงเวลานี้ ทีมต้องพบความพ่ายแพ้ที่ขาดลอยที่สุดโดยแพ้โปแลนด์ 8–0 และแพ้ต่ออังกฤษด้วยผลการแข่งขันเดียวกันนี้อีกสองครั้งในช่วงทศวรรษ 1980 พวกเขายกระดับผลงานได้อีกครั้งจนเกือบจะผ่านเข้าสู่ฟุตบอลโลก 1990 โดยพลาดไปในนัดสุดท้าย ตุรกีมีผู้เล่นคนสำคัญเป็นแกนหลักหลายรายในยุคนี้ อาทิ ริดวาน ดิลเมน, โอกุซ เจติน, ริซา คาลิมไบ, เฟย์ยาซ อูซาร์ รวมทั้งเจ้าของรางวัลรองเท้าทองคำยุโรปอย่างตันจู โชลัค ผู้โด่งดังจากหลายสโมสรในประเทศรวมถึงสโมสรฟุตบอลซัมซุนสปอร์, กาลาทาซาไรสปอร์คูลือบือ, เฟแนร์บาห์แชสปอร์คูลือบือ และ สโมสรฟุตบอลอิสตันบูลสปอร์
ประวัติ > ทศวรรษ 1990

ใน ค.ศ. 1990 ตุรกีแต่งตั้งเซปป์ พิออนเทค เป็นผู้ฝึกสอน และเป็นช่วงเวลาที่มีผู้เล่นหน้าใหม่หลายรายได้รับโอกาสขึ้นสู่ทีมชาติชุดใหญ่ ไม่ว่าจะเป็นบิวเลนต์ คอร์คมาซ, อัลปาย โอซาลัน, เซร์เกน ยาลชิน, รึชทือ เรชแบร์ และ ฮาคัน ชือคืร์ ทั้งหมดล้วนกลายมาเป็นกำลังสำคัญของทีมต่อเนื่องอีกหลายปี ฟาทีห์ เทริม ได้รับการแต่งตั้งเข้ามาคุมทีมในปี 1993 และพาทีมเข้ารอบสุดท้ายในฟุตบอลชิงแชมป์แห่งชาติยุโรป 1996 ก่อนจะตกรอบแบ่งกลุ่มด้วยการแพ้สามนัดรวดต่อโครเอเชีย (1–0), โปรตุเกส (1–0) และ เดนมาร์ก (3–0) แต่ยังถือเป็นการผ่านเข้ารอบสุดท้ายในรายการระดับเมเจอร์ครั้งแรกนับตั้งแต่ฟุตบอลโลก 1954 และแม่จะตกรอบแต่ตุรกียังได้รับรางวัลแฟร์เพลย์ประจำการแข่งขัน
ประวัติ > ทศวรรษ 2010

ตุรกีตกรอบฟุตบอลโลก 2010 รอบคัดเลือก พวกเขาทำผลงานชนะ 4, เสมอ และแพ้อย่างละ 3 นัดแม้จะไม่แพ้ทีมใดเลยใน 4 นัดแรก และผู้ฝึกสอนอย่างฟาทีห์ เทริม ประกาศลาออก และตกรอบฟุตบอลชิงแชมป์แห่งชาติยุโรป 2012 รอบคัดเลือกจากการแพ้โครเอเชีย 3–0 ต่อมาในวันที่ 14 พฤศจิกายน ค.ศ. 2012 ตุรกีฉลองการลงแข่งขันครบ 500 นัดในเกมกระชับมิตรกับเดนมาร์ก ณ สนามกีฬาทืร์คเทเลคอม จบลงด้วยผลเสมอ 1–1 โดยก่อนเริ่มการแข่งขัน อดีตผู้เล่นและผู้ฝึกสอนคนสำคัญได้รับเกียรติให้ปรากฏตัวในสนาม ต่อมาในฟุตบอลโลก 2014 รอบคัดเลือก ตุรกีตกรอบจากการจบอันดับ 4 แม้จะมีการปลดผู้ฝึกสอนอย่างอับดุลลาห์ อัฟเจอ และตั้งเทริมเข้ามารับตำแหน่งเป็นครั้งที่สาม แต่การปราชัยต่อเนเธอร์แลนด์ 2–0 ทำให้ต้องยุติเส้นทางเท่านี้ ตุรกีจบอันดับสามในฟุตบอลชิงแชมป์แห่งชาติยุโรป 2016 รอบคัดเลือก จากผลงานชนะ 5 นัด, เสมอ 3 และ แพ้ 2 นัด มี 18 คะแนน นับเป็นการเข้าร่วมการแข่งขันรายการะดับเมเจอร์ในรอบ 8 ปี ตุรกีหยุดสถิติไม่แพ้ทีมใดเป็นเวลากว่าหนึ่งปีเศษ ภายหลังจากแพ้อังกฤษในเกมกระชับมิตร
ประวัติ > ทศวรรษ 2010 > ฟุตบอลชิงแชมป์แห่งชาติยุโรป 2016

บทความหลัก: ฟุตบอลชิงแชมป์แห่งชาติยุโรป 2016
ในฟุตบอลชิงแชมป์แห่งชาติยุโรป 2016 ที่ฝรั่งเศส ตุรกีได้ผ่านเข้าไปแข่งขันด้วยโดยผ่านเข้ามาในรอบคัดเลือกรอบสุดท้าย เพราะในการแข่งขันครั้งนี้สหพันธ์ฟุตบอลยุโรป เพิ่มทีมเข้ารอบสุดท้ายจาก 16 ทีม เป็น 24 ทีมโดยในรอบสุดท้ายตุรกีอยู่ในกลุ่มดี ร่วมกับ โครเอเชีย, สเปน และสาธารณรัฐเช็ก
โดยผลการแข่งขัน ปรากฏว่าตุรกีได้อันดับ 3 จากการแพ้ 2 และชนะ 1 ซึ่งตามกติกาใหม่ที่ใช้ในคราวนี้ ให้กำหนดให้ทีมที่ได้อันดับ 3 ทั้งหมดจาก 6 กลุ่มทั้งหมด ที่มีผลต่างของประตูได้เสียดีที่สุด 4 ทีมผ่านเข้าไปสู่รอบ 16 ทีมสุดท้าย ซึ่งเป็นรอบของการแพ้คัดออกได้ ปรากฏว่าผลต่างของตุรกีสู้ทีมอื่นไม่ได้จึงต้องตกรอบ
| อันดับ | ทีมด ค ก | เล่น | ชนะ | เสมอ | แพ้ | ได้ | เสีย | ต่าง | คะแนน | การผ่านเข้ารอบ |
| --- | --- | --- | --- | --- | --- | --- | --- | --- | --- | --- |
| 1 |  โครเอเชีย | 3 | 2 | 1 | 0 | 5 | 3 | +2 | 7 | เข้าสู่รอบแพ้คัดออก |
| 2 |  สเปน | 3 | 2 | 0 | 1 | 5 | 2 | +3 | 6 | เข้าสู่รอบแพ้คัดออก |
| 3 |  ตุรกี | 3 | 1 | 0 | 2 | 2 | 4 | −2 | 3 |  |
| 4 |  เช็กเกีย | 3 | 0 | 1 | 2 | 2 | 5 | −3 | 1 |  |
แหล่งข้อมูล: ยูฟ่า
กฏการจัดอันดับ: กฎการจัดอันดับรอบแบ่งกลุ่ม
ต่อมาใน ฟุตบอลโลก 2018 รอบคัดเลือก โซนยุโรป ตุรกีตกรอบจากการมี 15 คะแนน มีร์เชีย ลูเชสคู เข้ามาทำหน้าที่ผู้ฝึกสอนต่อ ทีมต้องยุติเส้นทางจากการแพ้ไอซ์แลนด์ และเสมอฟินแลนด์ ต่อมาในการแข่งขันยูฟ่าเนชันส์ลีก ฤดูกาล 2018–19 ลีกบี ตุรกีมีผลงานย่ำแย่โดยชนะ 1 นัด และแพ้ 3 นัด เริ่มต้นด้วยการแพ้รัสเซีย ตามด้วยการชนะสวีเดน 3–2 และแพ้ในสองนัดสุดท้ายต่อรัสเซียและสวีเดน อย่างไรก็ตาม ตุรกียังไม่ต้องตกชั้นสู่ลีกซีในครั้งต่อไปเนื่องการการเปลี่ยนแปลงกติกาโดยยูฟ่า
ในการแข่งขันฟุตบอลชิงแชมป์แห่งชาติยุโรป 2020 รอบคัดเลือก กลุ่มเอช ตุรกีผ่านเข้ารอบสุดท้ายตามหลังแชมป์ฟุตบอลโลก 2018 อย่างฝรั่งเศส พวกเขาทำผลงานยอดเยี่ยมโดยเอาชนะไปถึง 7 นักจากการลงแข่งขัน 10 นัด รวมทั้งเอาชนะได้สามนัดแรก และยังบุกไปเสมอฝรั่งเศสได้ถึงสตาดเดอฟร็องส์ 1–1 ตุรกีเปิดโอกาสให้ผู้เล่นดาวรุ่งหลายคนเข้าผนึกกำลังกับผู้เล่นมากประสบการณ์อย่างบูรัค ยิลมาซ และ เอ็มเร เบโลโซกลู พวกเขาแพ้นัดเดียวต่อไอซ์แลนด์ 2–1 ในการบุกไปเยือนที่เรคยาวิกท่ามกลางสภาพอากาศที่หนาวเย็น ความพ่ายแพ้ดังกล่าวเกิดขึ้นภายหลังจากผู้เล่นตุรกีได้รับการปฏิบัติอย่างไม่เป็นธรรมเมื่อเดินทางถึงสนามบินซึ่งพวกเขาถูกกักตัวเป็นเวลากว่า 3 ชั่วโมง นอกจากนี้ กลุ่มผู้สนับสนุนทีมชาติไอซแลนด์ยังแสดงกิริยาไม่เหมาะสมด้วยการยืนถือแปรงขัดห้องน้ำแทนไมโครโฟนยื่นให้กัปตันทีมชาติตุรกีอย่างเอ็มเรในระหว่างการให้สัมภาษณ์ การกระทำดังกล่าวนำไปสู่เสียงวิจารณ์ในวงกว้างจากสื่อในตุรกีและทวีปยุโรป พวกเขาไม่สามารถเอาคืนทีมชาติไอซ์แลนด์ได้ โดยเสมอกัน 0–0 ณ สนามกีฬาทืร์คเทเลคอม
ประวัติ > ทศวรรษ 2020

ต่อมาใน ยูฟ่าเนชันส์ลีก ฤดูกาล 2020–21 ลีกบี ตุรกีเอาชนะได้เพียง 1 จาก 6 นัด จบอันดับสุดท้าย พวกเขาเปิดบ้านแพ้ต่อฮังการี 1–0 จากประตูของโดมินิก โซโบสลอยี ตามด้วยการบุกเสมอเซอร์เบีย 0–0 ที่เบลเกรด และเสมอรัสเซีย 1–1 และกลับมาเปิดบ้านเสมอเซอร์เบีย 2–2 จากประตูของฮาคัน ชัลฮาโนลู แม้พวกเขาจะเอาชนะรัสเซีย 3–2 แต่ความพ่ายแพ้ในนัดสุดท้ายต่อฮังการีทำให้พวกเขาจบอันดับสุดท้าย
ต่อมาในการแข่งขันฟุตบอลชิงแชมป์แห่งชาติยุโรป 2020 ตุรกีตกรอบแรกโดยไม่ชนะทีมใดและยังแพ้รวดทั้งสามนัด โดยแพ้ในนัดแรกต่ออิตาลี 3–0 ตามด้วยการแพ้เวลส์ 2–0 ปิดท้ายด้วยการแพ้ต่อสวิตเซอร์แลนด์ 3–1 ตุรกีทำผลงานดีขึ้นในฟุตบอลโลก 2022 รอบคัดเลือก โซนยุโรป จากการชนะ 6 นัดใน 10 นัดผ่านเข้าสู่รอบคัดเลือก โซนยุโรป – รอบที่ 2 แต่ยุติเส้นทางด้วยการแพ้โปรตุเกส 3–1 โดยบูรัค ยิลมาซ พลาดจุดโทษในเกมนี้ และเขาประกาศเลิกเล่นอาชีพหลังจบการแข่งขัน ต่อมาในยูฟ่าเนชันส์ลีก ฤดูกาล 2022–23 ลีกซี ตุรกีเอาชนะได้ถึง 4 จาก 6 นัดจบอันดับ 1 ของกลุ่ม ทำให้ตุรกีเลื่อนชั้นสู่ลีกบี พวกเขายังมีช่วงเวลาที่ดีในการแข่งขันฟุตบอลชิงแชมป์แห่งชาติยุโรป 2024 ผ่านเข้ารอบแพ้คัดออกในฐานะอันดับสองของกลุ่มตามหลังโปรตุเกส พวกเขาเอาชนะจอร์เจียในนัดแรก 3–1 จากผลงานโดดเด่นของอาร์ดา กือแลร์ แม้จะแพ้โปรตุเกสในนัดต่อมา 3–0 แต่ชัยชนะต่อเช็กเกีย 2–1 เพียงพอต่อการเข้ารอบ ตุรกีเอาชนะออสเตรียในรอบ 16 ทีม 2–1 และยุติเส้นทางโดยแพ้เนเธอร์แลนด์ 2–1 ต่อมาในยูฟ่าเนชันส์ลีก ฤดูกาล 2024–25 ลีกบี ตุรกีชนะคู่แข่งได้ 3 นัดจาก 6 นัด จบอันดับสองจากการมี 11 คะแนน ได้สิทธิ์แข่งขันรอบเพลย์ออฟกับฮังการีในเดือนมีนาคม ค.ศ. 2025
ชุดแข่งขัน

ปัจจุบัน ตุรกีได้ใช้ชุดแข่งขันของไนกี้มาตั้งแต่ ค.ศ. 2003 โดยก่อนหน้านั้น พวกเขาใช้ชุดของอดิดาส
เหย้า
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
|               1923-1963  |               1963-1993  |               1996-1998   ยูโร 1996  |               1998-2000  |               2000-2002   ยูโร 2000  |               2002-2003   ฟุตบอลโลก 2002  |               2003-2004  |               2004-2005  |  |               2005-2008  |               2008-2010  ยูโร 2008  |
| 0 | 1 | 2 | 3 |
| --- | --- | --- | --- |
|               2010-2012  |               2012-2016  |               2016-2018  ยูโร 2016  |  |
เยือน
| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
|               1996-1998   ยูโร 1996  |  |              1998-2000  |  |              2000-2002   ยูโร 2000  |               2002-2003  ยูโร 2002  |               2003  |               2004-2005  |               2006-2008  |               2008-2010   ยูโร 2008  |
| 0 | 1 | 2 |
| --- | --- | --- |
|               2010-2012  |               2012-2016  |               2016-2018  ยูโร 2016  |
ผู้เล่นชุดปัจจุบัน

รายชื่อผู้เล่นสำหรับการแข่งขันฟุตบอลชิงแชมป์แห่งชาติยุโรป 2024 ที่ประเทศเยอรมนี ประกาศรายชื่อผู้เล่นเบื้องต้น 35 คน ในวันที่ 24 พฤษภาคม ต่อมาในวันที่ 29 พฤษภาคม ผู้เล่นในรายชื่อลดเหลือ 33 คน หลังจากที่แบร์ทู ยึลดือรึม ถูกเรียกตัวติดทีมชาติรุ่นอายุไม่เกิน 21 ปี และชาลาร์ เซอยึนจือ ถอนตัวเนื่องจากอาการบาดเจ็บ ในวันที่ 1 มิถุนายน เอเนส อือนัล ถอนตัวเนื่องจากอาการบาดเจ็บเช่นกัน ในวันที่ 5 มิถุนายน โอซัน คาบัค ก็ถอนตัวออกจากรายชื่อเบื้องต้นเนื่องจากอาการบาดเจ็บที่หัวเข่า และในวันที่ 7 มิถุนายน ได้มีการประกาศรายชื่อผู้เล่นรอบสุดท้าย 26 คน โดยไม่มีอับดึลคาดีร์ เออมือร์, แจงค์ เอิซคาจาร์, เบรัท เอิซเดมีร์, โออุซ อัยดึน, จัน อูซุน และโดอัน อาแลมดาร์ อยู่ในรายชื่อ และแบร์ทู ยึลดือรึม ถูกเรียกตัวกลับมาอีกครั้ง
| 0#0 | ตำแหน่ง | ผู้เล่น | วันเกิด (อายุ) | ลงเล่น | ประตู | สโมสร |
| --- | --- | --- | --- | --- | --- | --- |
| 1 | 1GK | แมร์ท กือน็อค | 1 มีนาคม ค.ศ. 1989 (อายุ 35 ปี) | 28 | 0 |  เบชิกทัช |
| 2 | 2DF | เซคี เชลิค | 17 กุมภาพันธ์ ค.ศ. 1997 (อายุ 27 ปี) | 45 | 2 |  โรมา |
| 3 | 2DF | เมรีฮ์ เดมีรัล | 5 มีนาคม ค.ศ. 1998 (อายุ 26 ปี) | 43 | 2 |  อัลอะฮ์ลี |
| 4 | 2DF | ซาเมท อาคัยดิน | 13 มีนาคม ค.ศ. 1994 (อายุ 30 ปี) | 5 | 0 |  ปานาซีไนโกส |
| 5 | 3MF | โอคัย โยคุชลู | 9 มีนาคม ค.ศ. 1994 (อายุ 30 ปี) | 39 | 1 |  เวสต์บรอมมิชอัลเบียน |
| 6 | 3MF | ออร์คุน เคิกชือ | 29 ธันวาคม ค.ศ. 2000 (อายุ 23 ปี) | 27 | 2 |  ไบฟีกา |
| 7 | 4FW | เคแรม อักทือร์โคลู | 21 ตุลาคม ค.ศ. 1998 (อายุ 25 ปี) | 28 | 5 |  กาลาทาซาไร |
| 8 | 3MF | อาร์ดา กือแลร์ | 25 กุมภาพันธ์ ค.ศ. 2005 (อายุ 19 ปี) | 6 | 1 |  เรอัลมาดริด |
| 9 | 4FW | แจงค์ โทซุน | 7 มิถุนายน ค.ศ. 1991 (อายุ 33 ปี) | 50 | 20 |  เบชิกทัช |
| 10 | 3MF | ฮาคัน ชัลฮาโนลู (กัปตัน) | 8 กุมภาพันธ์ ค.ศ. 1994 (อายุ 30 ปี) | 85 | 18 |  อินแตร์นาซีโอนาเล |
| 11 | 4FW | ยูซุฟ ยาซือจือ | 29 มกราคม ค.ศ. 1997 (อายุ 27 ปี) | 43 | 3 |  ลีล |
| 12 | 1GK | อัลทัย บายึนดือร์ | 14 เมษายน ค.ศ. 1998 (อายุ 26 ปี) | 9 | 0 |  แมนเชสเตอร์ยูไนเต็ด |
| 13 | 2DF | อาฮ์เมตจัน คัปลัน | 16 มกราคม ค.ศ. 2003 (อายุ 21 ปี) | 0 | 0 |  อายักซ์ |
| 14 | 2DF | อับดึลเคริม บาร์ดักจือ | 7 กันยายน ค.ศ. 1994 (อายุ 29 ปี) | 7 | 1 |  กาลาทาซาไร |
| 15 | 3MF | ซาลีฮ์ เอิซจัน | 11 มกราคม ค.ศ. 1998 (อายุ 26 ปี) | 17 | 0 |  โบรุสซีอาดอร์ทมุนท์ |
| 16 | 3MF | อิสมาอิล ยึกเซค | 26 มกราคม ค.ศ. 1999 (อายุ 25 ปี) | 14 | 1 |  เฟแนร์บาห์แช |
| 17 | 4FW | อีร์ฟัน คาฮ์เวจี | 15 กรกฎาคม ค.ศ. 1995 (อายุ 28 ปี) | 31 | 2 |  เฟแนร์บาห์แช |
| 18 | 2DF | แมร์ท มึลดือร์ | 3 เมษายน ค.ศ. 1999 (อายุ 25 ปี) | 23 | 1 |  เฟแนร์บาห์แช |
| 19 | 4FW | เคนัน ยึลดึซ | 4 พฤษภาคม ค.ศ. 2005 (อายุ 19 ปี) | 6 | 1 |  ยูเวนตุส |
| 20 | 2DF | แฟร์ดี คาดือโอลู | 7 ตุลาคม ค.ศ. 1999 (อายุ 24 ปี) | 15 | 1 |  เฟแนร์บาห์แช |
| 21 | 4FW | บารึช อัลแพร์ ยึลมัซ | 23 พฤษภาคม ค.ศ. 2000 (อายุ 24 ปี) | 14 | 1 |  กาลาทาซาไร |
| 22 | 3MF | คาอัน อัยฮัน | 10 พฤศจิกายน ค.ศ. 1994 (อายุ 29 ปี) | 57 | 5 |  กาลาทาซาไร |
| 23 | 1GK | อูร์จัน ชาคือร์ | 5 เมษายน ค.ศ. 1996 (อายุ 28 ปี) | 27 | 0 |  ทรับซอนสปอร์ |
| 24 | 4FW | เซมีฮ์ คือลึชซอย | 15 สิงหาคม ค.ศ. 2005 (อายุ 18 ปี) | 1 | 0 |  เบชิกทัช |
| 25 | 4FW | ยูนุส อักกึน | 7 กรกฎาคม ค.ศ. 2000 (อายุ 23 ปี) | 9 | 2 |  เลสเตอร์ซิตี |
| 26 | 4FW | แบร์ทู ยึลดือรึม | 12 มกราคม ค.ศ. 2002 (อายุ 22 ปี) | 3 | 2 |  แรน |
อดีตผู้เล่นคนสำคัญ

ฮาคัน ชือคืร์
รึชทือ เรชแบร์
อาร์ดา ทูรัน
ฮามิท อัลทึนโทพ
เมห์เม็ต โทปาล
เอมเร เบโลโซกลู
บูรัค ยิลมาซ
ทุนคาย ์ชานลี
นิฮัต คาห์เวซี
แหล่งข้อมูลอื่น

เว็บไซต์ทางการ
ตุรกี เก็บถาวร 2019-07-15 ที่ เวย์แบ็กแมชชีน ที่ฟีฟ่า
ตุรกี ที่ยูฟ่า
| ด ค กฟุตบอลทีมชาติของสหภาพสมาคมฟุตบอลยุโรป |
| --- | --- |
ปัจจุบัน:  กรีซ  โครเอเชีย  คอซอวอ  คาซัคสถาน  จอร์เจีย  เช็กเกีย  ซานมารีโน  เซอร์เบีย  ไซปรัส  เดนมาร์ก  ตุรกี  นอร์เวย์  เนเธอร์แลนด์  บอสเนียและเฮอร์เซโกวีนา  บัลแกเรีย  เบลเยียม  เบลารุส  โปรตุเกส  โปแลนด์  ฝรั่งเศส  ฟินแลนด์  หมู่เกาะแฟโร  มอนเตเนโกร  มอลโดวา  มอลตา  นอร์ทมาซิโดเนีย  ยูเครน  เยอรมนี  ยิบรอลตาร์  รัสเซีย  โรมาเนีย  ลักเซมเบิร์ก  ลัตเวีย  ลิกเตนสไตน์  ลิทัวเนีย  สหราชอาณาจักร นอร์เทิร์นไอร์แลนด์  เวลส์  สกอตแลนด์  อังกฤษ  สเปน  สโลวาเกีย  สโลวีเนีย  สวิตเซอร์แลนด์  สวีเดน  สาธารณรัฐไอร์แลนด์  ออสเตรีย  อันดอร์รา  อาเซอร์ไบจาน  อาร์มีเนีย  อิตาลี  อิสราเอล  เอสโตเนีย  แอลเบเนีย  ไอซ์แลนด์  ฮังการี 
อดีต:  เชโกสโลวาเกีย  เยอรมนีตะวันออก  ไอร์แลนด์ (พ.ศ. 2425–2493)  ซาร์แลนด์  เซอร์เบียและมอนเตเนโกร  สหภาพโซเวียต เครือรัฐเอกราช  ยูโกสลาเวีย 
ผู้เล่นทีมชาติตุรกี ค.ศ. 1922
การแข่งขันระหว่างตุรกีและโรมาเนีย ค.ศ. 1923
การแข่งขันระหว่างตุรกีและเนเธอร์แลนด์ ค.ศ. 1958
แสตมป์ที่ระลึกของทีมชาติตุรกีในฟุตบอลชิงแชมป์แห่งชาติยุโรป 1996
แสตมป์ที่ระลึกในประเทศอาเซอร์ไบจาน ในโอกาสที่ตุรกีลงแข่งขันฟุตบอลโลก 2002
ผู้เล่นทีมชาติตุรกีใน ค.ศ. 2016
รึชทือ เรชแบร์ เจ้าของสถิติลงสนามให้ทีมชาติตุรกีมากที่สุด 120 นัด
ฮาคัน ชือคืร์ เจ้าของสถิติทำประตูมากที่สุดให้ทีมชาติตุรกีจำนวน 51 ประตู
สัตว์ตีนครีบ

| สัตว์ตีนครีบ ช่วงเวลาที่มีชีวิตอยู่: ช่วงอายุโอลิโกซีนตอนปลาย – สมัยโฮโลซีน, 24–0Ma  PreꞒ Ꞓ O S D C P T J K Pg N      |
| --- | --- |

ตามเข็มนาฬิกาจากซ้ายบน: New Zealand fur seal (Arctocephalus forsteri), แมวน้ำช้างซีกโลกใต้ (Mirounga leonina), Steller sea lion (Eumetopias jubatus), วอลรัส (Odobenus rosmarus) และ แมวน้ำสีเทา (Halichoerus grypus)

การจำแนกชั้นทางวิทยาศาสตร์ 
โดเมน:: ยูแคริโอตา Eukaryota
อาณาจักร:: สัตว์ Animalia
ไฟลัม:: สัตว์มีแกนสันหลัง Chordata
ชั้น:: สัตว์เลี้ยงลูกด้วยนม Mammalia
อันดับ:: สัตว์กินเนื้อ Carnivora
เคลด:: Pinnipedimorpha 
เคลด:: Pinnipediformes 
เคลด:: สัตว์ตีนครีบ Pinnipedia Illiger, 1811

Subclades
 วงศ์ †Desmatophocidae  วงศ์ใหญ่ Otarioidea วงศ์ Odobenidae (วงศ์วอลรัส)  วงศ์ Otariidae (แมวน้ำมีหู)  วงศ์ใหญ่ Phocoidea วงศ์ Phocidae (วงศ์แมวน้ำ)

Range map
สัตว์ตีนครีบ (Pinnipedia) เป็นเคลดที่มีสัตว์เลี้ยงลูกด้วยน้ำนมทางทะเลที่มีเท้าครีบ มีวงศ์อื่น ๆ รองลงมาได้แก่ วงศ์วอลรัส วงศ์แมวน้ำมีหู และ วงศ์แมวน้ำ สัตว์ตีนครีบมี 33 สปีชีส์ และมีมากกว่า 50 สปีชีส์ที่สูญพันธุ์ไปแล้ว โดยมีการค้นพบจากหลักฐานของซากดึกดำบรรพ์ สัตว์ตีนครีบจัดอยู่ในอันดับสัตว์กินเนื้อ และสัตว์ในวงศ์อื่นที่มีเชื้อสายใกล้เคียงมากที่สุดคือสัตว์ในวงศ์หมีและวงศ์เพียงพอน (เพียงพอน แรคคูน และสกังก์)
กายวิภาคศาสตร์และสรีรวิทยา > การหลับนอน

สัตว์ตีนครีบสามารถใช้ชีวิตในใต้น้ำทะเลได้เป็นเวลาหลายเดือน จึงสามารถนอนหลับในน้ำได้ นักวิทยาศาสตร์พบว่าสัตว์ตีนครีบมักนอนหลับครั้งละภายในไม่กี่นาทีในระหว่างที่นอนหงายท้อง เมื่อสัตว์ตีนครีบนอนหลับในน้ำทะเล ครึ่งหนึ่งของสมองจะหลับแต่อีกครึ่งของสมองจะตื่น สิ่งนี้เป็นสิ่งที่เหมือนสัตว์เลี้ยงลูกด้วยน้ำนมทางทะเลชนิดอื่น ๆ ซึ่งเป็นสิ่งที่ทำให้สัตว์ตีนครีบสามารถหลบหลีกสัตว์ร้ายได้ทัน  ยามเมื่อสัตว์ตีนครีบนอนบนบก สมองทั้งสองข้างมักหลับสนิท
แมวน้ำช้างถิ่นเหนือนอนพักผ่อนในน้ำ
วิทยาลัยพิชญบัณฑิต

| --- | --- |

ชื่อย่อ: พญบ / PCBC
คติพจน์: วิชาการคุณภาพ นำสู่วิชาชีพที่มั่นคง
ประเภท: สถาบันอุดมศึกษาเอกชน
สถาปนา: 17 พฤศจิกายน พ.ศ. 2551 (16 ปี)
นายกสภาฯ: รองศาสตราจารย์ ดร.ไพฑูรย์ สุขศรีงาม
อธิการบดี: ศึกษา อุ่นเจริญ
ผู้ศึกษา: 1,075 คน (2566)
ที่ตั้ง: วิทยาลัยพิชญบัณฑิต  เลขที่ 171 หมู่ที่ 2 ตำบลหนองบัว อำเภอเมืองหนองบัวลำภู จังหวัดหนองบัวลำภู 39000  วิทยาลัยพิชญบัณฑิต ศูนย์อุดรธานี  235 หมู่ที่ 1 ตำบลบ้านจั่น อำเภอเมืองอุดรธานี จังหวัดอุดรธานี 41000
สี: ████ สีเหลือง สีแสด
เว็บไซต์: www.pcbu.ac.th
วิทยาลัยพิชญบัณฑิต (อังกฤษ: Pitchayabundit College) เป็นสถาบันอุดมศึกษาเอกชนในประเทศไทย ตั้งอยู่ที่อำเภอเมืองหนองบัวลำภู จังหวัดหนองบัวลำภู ก่อตั้งขึ้นเมื่อปี พ.ศ. 2551 นับเป็นสถาบันอุดมศึกษาเอกชนแห่งแรกของจังหวัดหนองบัวลำภูและมีศูนย์การศึกษานอกที่ตั้งอยู่ที่จังหวัดอุดรธานีด้วย